Nuwe nuus: Youtube het uiteindelik hulle spoed vermindering funksie verbeter sodat jy die tempo van 'n lied vinniger of stadiger kan stel . . . geheel en al GRATIS!!. Kyk hier:
Ou nuus: Al gewonder wat is die geheim van so baie suksesvolle musikante?? Hoe kry hulle dit reg om so vinnig 'n nuwe lied te leer speel. Daardie ingewikkelde kitaar gedeeltes of vinnige wysies wat amper onmoontlik is om te volg net van die CD af. Die antwoord: Spoed Vermindering. Alhoewel daar baie programme is wat dit vir jou kan doen, en glo my ek het al heelwat probeer, is daar net een wenner, en dit is TRANSCRIBE. Mens kan nie glo hoe moeilik en ingewikkeld party van die ander programme is nie, maar Transcribe is vreeslik maklik en dis GRATIS . . . ongelukkig net vir 30 dae, maar jy kan dit probeer voordat jy spandeer.
Transcribe is 'n ongelooflike voorbeeld hoe 'rekenaar musiek sagteware' leersame onderrigtings geleenthede kan verskaf. Veral vir ons wat nie musiek kan lees nie is dit 'n geskenk duisend!! Laai die lied direk van die CD af, jy kan dan onmiddelik die volgende doen:
1. Verander die spoed, verminder sonder dat dit die sleutel affekteer.
2. Verander die sleutel sodat jy kan saamspeel met jou mondfluitjie of instrument wat in 'n spesifieke sleutel ingestel is.
3. Kies 'n gedeelte en "loop" dit sodat jy daardie spesefieke gedeelte oor en oor kan oefen totdat jy dit regkry.
4. Afhangende van die lied kan jy 'n backing track maak deur die vocal remover funksie (kakaoke) te gebruik.
5. Met die Equalizer kan jy die mondfluitjie gedeeltes op die lied beklemtoon.
6. En behalwe dat jy die koorde hiermee kan analiseer is daar baie ander funkies ook.
Vir iemand wat musiek wil skryf of transkribeer is dit 'n pryslose stukkie gereedskap . . . . ons vertrou dat jy dit ook 'n geheim sal hou.
Jy kan Transcribe HIER AFLAAI
Gaan kyk ook sommer na Riffstation, hierdie een gee vir jou die koorde van die liedjie op 'n tydlyn en kan ook die tempo en die sleutel verander met 'n hele box vol ander funksies of probeer sy gratis aanlyn weergawe hier: Riffstation Online.